Openwinshop.org



Open Win Shop 
Open Win Shop je open source aplikácia umožňujúca prevádzkovať internetový obchod (e-shop). Aplikácia obsahuje dve hlavné časti front end (samotný e-shop) a back end (administratívne prostredie). Aplikácia je vydaná pod BSD licenciou.

Spolu s uvoľnením prvej verzie aplikácie bol založený komunitný a užívateľský portál http://openwinshop.org, na ktorom sa nachádza podporované fórum a ďalšie informácie o aplikácii a tomto projekte.

Aplikácia Open Win Shop sa vyznačuje originalitou ovládania, ktorá však vychádza z klasických riešení internetových obchodov. Ovládanie bolo navrhnuté tak, aby bolo z užívateľského pohľadu čo najjednoduchšie a najprehľadnejšie. Aplikácie používa ako svoje rozhranie zobrazovanie okien (napr.: s detailom produktu, obrázkom, detailom košíka) tak, aby mal užívateľ základné ovládacie prvky vždy zobrazené a jednoducho sa orientoval aj v rozsiahlejšom obsahu e-shopu.

V administratívnom prostredí môže prevádzkovateľ jednoducho sledovať a spracovávať prijaté objednávky, rôzne štatistiky, napĺňať produkty, upravovať ich štruktúru. Prostredie je prístupné pomocou prihlasovacieho mena a hesla. Zaregistrovaných môže byť viac správcov (editorov) e-shopu súčasne – každý so svojími vlastnými prihlasovacími údajmi. Každý správca e-shopu môže mať rôzne právomoci (napríklad správa produktov, prístup k objednávkam, prístup k nastaveniam e-shopu a pod..)

Licencia 
BSD licencia dovoľuje slobodne využívať aplikáciu, upravovať a rozširovať zdrojové kódy. Ide o jednu z najslobodnejších licencií.

Inštalácia 
Aplikácia vyžaduje pre svoj chod PHP server (verzia 5.2+), MySQL server (verzia 5.0+). Pre čo najjednoduchšie 
nasadenie aplikácie bol vytvorený inštalačný sprievodca. Podrobný popis inštalácie nájdete tu. Inštalačný balík si môžete stiahnuť a nainštalovať podľa pokynov.

Základné funkcie

E-shop 
 Kategórie produktov
 Menu pre zobrazenie kategórií produktov a automatické zobrazovanie podkategórií produktov iba prechodom kurzora myši
 Kliknutím na menu sa zobrazia k nemu prislúchajúce produkty
 Menu je plne definované prevádzkovateľom internetového obchodu
 Produkty
 Zobrazovanie náhľadov na zoznam produktov (Názov, obrázok, cena, skrátený popis)
 Ak je zobrazené väčšie množstvo produktov, produkty sú automaticky rozdelené na viaceré stránky
 Kliknutím na náhľad sa zobrazí detail produktu zobrazený v integrovanom okne nad ostatným obsahom stránky (zvýšenie prehľadnosti a jednoduchosti prehliadania obsahu internetového obchodu)
 Kliknutím na zmenšeninu obrázka sa zobrazí v plnej veľkosti v integrovanom okne nad ostatným obsahom stránky (z náhľadu aj z detailu produktu)
 Vloženie produktu do košíka jediným kliknutím, bez zbytočného preblikávania stránky
 Možnosť zadefinovania množstva tovaru, ktorý bude kliknutím presunutý do košíka
 V detaile produktu sú zobrazené odporúčané produkty, ktoré prevádzkovateľ odporúča na kúpu spoločne s daným produktom (možnosť zobrazenia obrázka a zobrazenia detailu)
 Košík & Objednávka
 Vždy viditeľný košík, ktorý zobrazuje všetky vybrané položky, ich množstvo a cenu
 Po prechode kurzorom myši nad názvom tovarovej položky v košíku sa zobrazí náhľad vloženého produktu aj s jeho obrázkom
 Detailné zobrazenie produktov v košíku (rozpis cien a množtiev, zobrazenie náhľadu prechodom kurzora ponad názov produktu)
 Možnosť zmeniť množstvo tovarových jednotiek priamo z košíka
 Odosielanie objednávky kliknutím na odkaz v košíku
 Jednoduché vytváranie objednávky (užívateľovi je zobrazený zoznam vybraných produktov a v tom istom kroku vyberie spôsob doručenia a spôsob platby za zásielku, prípadne má možnosť zadať doplňujúci text)
 Po prechode kurzorom myši nad názvom tovarovej položky vo formulári na odoslanie objednávky sa zobrazí náhľad vloženého produktu aj s jeho obrázkom
 Po odoslaní objednávky je možné jej vytlačenie
 Objednávku je možné odoslať aj bez nutnosti registrovania užívateľa (užívateľ iba vyplní osobné / fakturačné udaje)
 Užívateľ (nakupujúci)
 Registrácia nového konta (možnosť úprav zaregistrovaných údajov, prihlasovacích údajov)
 Po zabudnutí prihlasovacieho hesla, je možnosť vygenerovania nového a prihlásiť sa pomocou neho (bude odoslané na registrovaný e-mail.). Toto je následne možné zmeniť.
 Prihlásený užívateľ vidí zoznam a stav spracovania svojich objednávok
 Možnosť využívania pridelených zliav
 Nástrojové a informačné menu (horné menu)
 Nástroje prístupné z horného menu:
 Odosielanie otázok a požiadaviek prevádzkovateľovi internetového obchodu
 Prístup k fotoalbumom
 Vyhľadávanie produktov
 Prístup k zoznamu tovaru definovaného ako Akcie
 Prístup k zoznamu tovaru definovaného ako Novinky
 Prístup k zoznamu tovaru definovaného ako Výpredaj
 Prístup z horného menu k novinkám (novinky sú integrované v hornom menu a ich texty sú napísané prevádzkovateľom internetového obchodu)
 Prístup z horného menu k ostatným textom (ostatné texty sú integrované v hornom menu a sú napísané prevádzkovateľom internetového obchodu)
 Technické (ostatné funkcie)
 Využitá AJAX technológia pre sprehľadnenie a urýchlenie práce s celým internetovým obchodom
 Podpora SEO, maximálne možné prispôsobenie internetového obchodu pre jeho automatickú registráciu do internetových vyhľadávačov (ako Google, Yahoo!, MSN search a iné) a zobrazenie nájdených výsledkov čo možno najvyššie v zozname (na popredných miestach)
 Využitie grafických šablón (je možné zakúpiť viac grafických rozhraní internetového obchodu pre rôzne príležitosti, napr. výpredaje, Vianočné sviatky, ročné obdobia. Šablóny je možné jednoducho meniť z administračného prostredia)
 Inteligentné hlásenie chýb užívateľského vstupu (bez straty vložených dát a zbytočného preblikávania stránky)
 Aplikácia Open Win Shop je vhodná pre platcov aj neplatcov DPH

ADMIN 
 Produkty a ich kategórie
 Vytváranie a úprava hlavných kategórií a podkategórií produktov
 Ľubovoľné zoraďovanie hlavných kategórií a podkategórií produktov
 Kompletná správa produktov (Obrázok, Názov, Kód, cena, DPH…) – vytváranie a úprava existujúcich záznamov
 K produktom je možné pridávať odporúčané produkty, ktoré prevádzkovateľ odporúča na kúpu spoločne s daným produktom (produkty sa pridávajú jednoduchým výberom)
 Vytváranie a zobrazovanie štatistických údajov predaja produktov
 Objednávky & Faktúry
 Zobrazenie prijatých objednávok, zvýraznenie nových objednávok
 Zaznamenanie potvrdenia objednávky
 Možnosť potvrdzovania položiek v objednávke, ktoré sú dostupné a pripravené na odoslanie (toto potvrdzovanie vidí aj objednávajúci a má prehľad o postupe vybavovania a stave objednávky)
 Vymazanie objednávky
 Tlač objednávok
 Možnosť vytvárania faktúr na základe objednávky (faktúra je vygenerovaná z objednávky jediným kliknutím)
 Tlač faktúr
 Správa faktúr, ročný prevod
 Preddefinovanie fakturačný údajov (napr.: adresa dodávateľa, konš. symbol, doba splatnosti…)
 Definovanie spôsobov dopravy a spôsobov platby
 Správa užívateľov (zaregistrovaných nakupujúcich)
 Zobrazenie detailu užívateľského konta a mazanie užívateľských kont
 Možnosťou vyhľadávania v zozname užívateľov podľa priezviska, organizácie a IČO
 Definovanie zliav (Zľava je definovaná každému užívateľovi samostatne. Je možné nastaviť, na ktoré kategórie, alebo podkategórie produktov sa bude zľava uplatňovať. Je možné nastaviť hranicu, ktorá predstavuje celkový objem objednávok, od ktorej sa začne zľava užívateľovi uplatňovať)
 Odosielanie e-mailov, ako ponukových listov, kde je možné zadefinovať zoznam e-mail adries, na ktorý bude ponuka odoslaná (napríklad výberom z registrovaných užívateľov, text e-mailu, zoznam odoslaných produktov, zadefinovanie predmetu a odosielateľa správy). V prijatej správe sa užívateľovi pre každý vybraný produkt zobrazí obrázok, cena, názov, text v podobe URL adresy, na ktorú je možné kliknúť a zobraziť tak daný produkt v samotnom internetovom obchode
 Prijímanie, prezeranie a mazanie správ od užívateľov internetového obchodu
 Zobrazenie dátumu, času, mena, e-mailovej adresy, nadpisu a textu prijatej správy
 Vytváranie a zobrazovanie štatistických údajov
 Správa informačného menu (horné menu)
 Definovanie nadpisov, štruktúry a textov položiek ako novinky, ktoré sú zobrazené v hornom menu
 Definovanie nadpisov, štruktúry a textov ľubovoľných položiek, ktoré sú zobrazené v hornom menu
 Texty je možné formátovať pomocou WYSIWYG nástroja, ktorý umožňuje jednoduchú prácu ako pomocou aplikácií MS Office Word, alebo Writer od OpenOffice
 Správa administrátorov
 Pridávanie a úprava administrátorských účtov
 Každý administrátor má definované svoje právomoci (funkcie, ktoré môže využívať)
 Prihlásený administrátor si môže upraviť svoje osobné informácie (nemôže svoje konto vymazať)
 Fotoalbumy
 Vytváranie fotoalbumov (definovanie ich názvov a popisov), ich úprava
 Priraďovanie fotiek k fotoalbumom
 Pre každú fotku sa môže zadefinovať jej názov a popis
 Nastavenie e-shopu
 Výber aktívnej grafickej šablóny (možnosť zmeny vzhľadu internetového obchodu jednoduchým výberom šablóny zo zoznamu)
 Výber lokalizácie internetového obchodu (preklad a miestne nastavenia)
 Definovanie názvu internetového obchodu
 Definovanie popisu internetového obchodu
 Definovanie obsahu, ktorý sa zobrazí pri prvom zobrazení internetového obchodu (akcie, novinky, výpredaj)
 Povolenie / zakázanie zobrazenia vstupného pola v detaile produktu na užívateľské vloženie počtu jednotiek do košíka
 Povolenie / zakázanie odosielania objednávok bez potreby registrácie (iba zadaním osobných / fakturačných údajov do formulára)
 Nastavenie platcu / neplatcu DPH
 Ostatné funkcie
 Prihlasovanie pomocou prihlasovacieho mena a hesla
 Možnosť registrácie viacerých administrátorov
 Definovanie oprávnení pre každého administrátora samostatne

Projekt openwinshop.org 
Projekt openwinshop.org zastrešuje vývoj, zdokonalovanie, technickú pomoc a presadzovanie aplikácie Open Win Shop. Projekt zároveň podporuje informovanosť užívateľov ako aj prispievateľov aplikácie. Na stránkach projektu sú publikované najnovšie informácie ohľadom aplikácie a podporované fórum.

Potrebujeme ťa! 
Pre úspešné napredovanie projektu potrebuje náš team prispievateľov rozšíriť o:
 programátorov
 testerov
 webdesignerov
 tvorcov manuálov
 autorov článkov o aplikácii
 autorov vídeí dokumentujúcich aplikáciu
 ľudí schopných propagovať tento projekt
 prekladateľov

Nasledovný vývoj 
 Modulárne platby
 Definovanie cien za dopravu a ich pripočítanie do objednávky a faktúry
 Popis produktov formátovaný pomocou WYSIWYG editora
 Modulárny export objednávok (import dát do iných aplikácií)
 Zdokonalenie inštalátora
 Rozšírenie popisu produktu o položky:
 na stiahnutie
 www odkazy
 video prezentácia
 flash prezentácia
 možnosť odoslania odkazu na produkt cez e-mail
 Online messaging (predávajúci – klient)

Odkazy 
 Slovenský komunitný portál aplikácie Open Win Shop
 Medzinárodný komunitný portál aplikácie Open Win Shop
 Zdrojové kódy, súbory na stiahnutie, svn checkout, inštalačné pokyny
 Medzinárodné podporované fórum

Slobodný softvér